భారత్లో ఐఐటీలు ఎందుకొచ్చాయి?పాక్ ఉగ్ర స్థావరం ఎందుకైంది?బాధితుడి ఫేస్ పెడితే తప్పు ఒప్పుకాదు: సుష్మా స్వరాజ్న్యూయార్క్, సెప్టెంబరు 23: భారత్ ఐటీ సూపర్ పవర్గా ప్రపంచవ్యాప్తంగా గుర్తింపు పొందితే పాకిస్థాన్ ఉగ్రవాద ఎగుమతి కేంద్రంగా ఎందుకు చెడ్డపేరు తెచ్చుకుందో అక్కడి రాజకీయ నాయకులు ఆత్మపరిశీలన చేసుకోవాలని విదేశాంగ మంత్రి సుష్మా స్వరాజ్ పిలుపునిచ్చారు. శనివారం ఆమె ఐక్యరాజ్యసమితి సర్వప్రతినిధి సభను ఉద్దేశించి మాట్లాడారు. వరుసగా రెండో ఏడాది భారతదేశం నుంచి ప్రాతినిధ్యం వహిస్తున్న సుష్మ శుద్ధ హిందీలో ప్రసంగించారు. ‘‘విధ్వంసం, మృత్యువు, అమానవీయతను ప్రపంచానికి ఎగుమతి చేస్తున్న దేశం ఈ వేదిక మీద మానవత్వం గురించి మాట్లాడుతోంది’’ అని ఎద్దేవా చేశారు. ఇదే వేదికపై పాక్ ప్రధాని షాహిద్ ఖాకన్ అబ్బాసీ రెండు రోజుల క్రితం చేసిన వ్యాఖ్యలకు ఆమె బదులిచ్చారు. ‘‘ఇద్దరం గంటల తేడాలో స్వాతంత్య్రం సాధించుకున్నాం. భారత్ ఐఐటీలు, ఐఐఎంలు, ఎయిమ్స్ తదితర విద్యాసంస్థలను నిర్మించుకుంది. మరోపక్క పాకిస్థాన్ లష్కరే తయ్యబా, జైషే మహ్మద్, హఖానీ నెట్వర్క్ లాంటి ఉగ్రవాద సంస్థలను నిర్మించింది. ఎందుకిలా జరుగుతోందో ఒక్కసారి ఆత్మశోధన చేసుకోండి.’’ అన్నారు.
bhaaratlo iiatlu endukochaayi?pak ugra sthaavaram endukaindi?badhithudi fays pedithe tappu oppukaadu: sushma swarajnyuyork, septembaru 23: bharat it super pavarga prapanchavyaaptamgaa gurtimpu pondite pakisthan ugravaada egumati kendramgaa enduku cheddaperu tecchukundo akkadi rajakeeya naayakulu aatmapariseelana chesukovalani videsaanga mantri sushma swaraj pilupunicchaaru. sanivaaram aame aikyaraajyasamiti sarvapratinidhi sabhanu uddesinchi matladaru. varusagaa rendo edaadi bharatadesam nunchi praatinidhyam vahistunna sushma suddha hindeelo prasanginchaaru. ‘‘vidhvamsam, mrutyuvu, amaanaveeyatanu prapanchaaniki egumati chestunna desham ee vedika meeda maanavatvam gurinchi matladutondi’’ ani eddeva chesaru. ide vedikapai pak pradhaani shahid khakan abbasi rendu rojula kritam chesina vyaakhyalaku aame badulichaaru. ‘‘iddaram gantala tedaalo swaatantyram saadhinchukunnaam. bharat iiatlu, iimlu, aims taditara vidyaasamsthalanu nirminchukundi. maropakka pakisthan lashkare tayyaba, jaishe mahmad, hakhani netwark lanti ugravaada samsthalanu nirminchindi. endukila jarugutondo okkasari aatmasodhana chesukondi.’’ annaru.